মার্কিন সংবাদপত্রে এ দিন প্রথম বেরোয়, ২০১০ দক্ষিণ আফ্রিকা বিশ্বকাপের আগে নাকি সে দেশের ফুটবল সংস্থার তরফে এক কোটি ডলার ফিফার অ্যাকাউন্টে দেয়া হয়েছিল! যে লেনদেনে জড়িত ছিলেন ফিফার বর্তমান সেক্রেটারি জেনারেল জেরোম ভালকে! পরের দিকে ব্রিটিশ দৈনিক সোজা চিঠিটাই তুলে ছাপিয়ে দেয়। যেখানে পরিষ্কার দেখা যাচ্ছে, চিঠির প্রেরক দক্ষিণ আফ্রিকান ফুটবল সংস্থা। প্রাপক জেরোম ভালকে! ‘ব্লাটারের ডান হাত’ এই ভালকে-কে উদ্দেশ করেই চিঠিতে লেখা হচ্ছে, ‘ফিফাকে ১ কোটি ডলার দিচ্ছে দক্ষিণ আফ্রিকা সরকার।’